NOTĂ INFORMATIVĂ
la proiectul de decizie nr. / din   .07.2026
Cu privire la modificarea bugetului local pe anul 2026
	Denumirea autorului și, după caz a participanților la elaborarea proiectului

	Primăria s. Răuțel, Fălești, Tudor Istrati, primar

	Condițiile ce au impus elaborarea proiectului de act normativ și finalitățile urmărite

	Proiectul de decizie este elaborat în scopul asigurării calității planificării bugetare, îmbunătățirea eficienței și eficacității utilizării resurselor prin focusarea pe rezultate și calitatea serviciilor publice prestate, elaborarea și adoptarea unui buget echilibrat, bazat pe performanță ce va acoperi necesitățile generale ale populației. Necesitatea promovării proiectului este determinată de actualizarea structurii bugetului local și redistribuirea mijloacelor financiare în vederea asigurării finanțării unor obiective investiționale prioritare pentru comunitate.

	Principalele prevederi ale proiectului și evidențierea elementelor noi

	Prin proiect se propune modificarea Deciziei Consiliului sătesc Răuțel nr. 5/4.1 din 10.12.2025 „Cu privire la aprobarea bugetului local pentru anul 2026”, după cum urmează:
· ajustarea volumului total al bugetului local, atât la partea de venituri, cât și la partea de cheltuieli, de la 21 988,1 mii lei la 24 026,1 mii lei; 
· diminuarea planului veniturilor la codul ECO 371210 „Realizarea terenurilor” cu suma de 2 038,0 mii lei, ca urmare a revizuirii estimărilor privind încasările din valorificarea terenurilor proprietate publică; 
· majorarea planului de cheltuieli prin alocarea sumei totale de 2 038,0 mii lei, destinată finanțării următoarelor investiții: 
· 600,0 mii lei – pentru continuarea lucrărilor la obiectivul „Centru multifuncțional”; 
· 500,0 mii lei – pentru lucrări de dezvoltare și reabilitare a infrastructurii de aprovizionare cu apă; 
· 938,0 mii lei – pentru realizarea investițiilor capitale în infrastructura de utilitate publică, încadrate la obiectivul „Investiții capitale în active în curs de execuție”.

	Fundamentarea economico-financiară

	Modificarea bugetului local pentru anul 2026 este determinată de necesitatea redistribuirii resurselor financiare aprobate. Totodată, se propune majorarea alocațiilor pentru finanțarea unor obiective investiționale : pentru construcția Centrului multifunctional, lucrări de reparație capitală la obiectivele de aprovizionare cu apă; investiții capitale în active în curs de execuție. Impactul financiar al prezentei decizii constă în modificarea structurii veniturilor și cheltuielilor bugetului local, fără a afecta echilibrul bugetar, prin ajustarea corespunzătoare a indicatorilor bugetului aprobat pentru anul 2026.

	Modul de încorporare a actului în cadrul normativ în vigoare

	Se modifică Decizia Consiliului sătesc Răuțel nr. 5/4.1 din 10.12.2025 cu privire la aprobarea bugetului local pe anul 2026

	Avizarea și consultarea publică a proiectului

	Proiectul de decizie a fost elaborat și publicat pe panoul informativ al Primăriei și pe pagina web în conformitate cu regulile interne de informare, consultare și participare în procesul de elaborare și adoptare a deciziilor consiliului sătesc Răuțel, aprobat prin decizia consiliului sătesc Răuțel nr. 2/4 din 18.05.2018

	Constatările expertizei juridice

	Proiectul de decizie este în concordanță cu art. 14 alin.(2), lit. n și art. 43 alin.( 1), lit. b) din Legea RM nr.436/. 2006 privind administrația publică locală, art. 53 alin. (6), (7), art.55 Legea nr. 181 /2014 privind  finanțelor publice şi responsabilității bugetar-fiscale, art.21 din  Legea RM nr. 397/.2003 privind finanțele publice locale



Primarul s. Răuțel						Tudor Istrati
